Uusi ohjevideo bussilla kulkemiseen on valmistunut

Etelä-Karjalan hyvinvointialue (Ekhva) on yhteistyössä Saimaan ammattiopiston ja Lappeenrannan kaupungin kanssa tehnyt ohjevideon bussilla kulkemiseen.

Projektipäällikkö Sari Hokkanen haluaa kiittää Saimaan ammattiopiston IT-henkilökuntaa, Lappeenrannan kaupunkia sekä vammaispalveluiden asiakaskehittäjä Mimmiä hyödyllisen opasvideon valmistelusta ja toteutuksesta.

Videon avulla asukkaat saavat hyvän ja selkeän opastuksen siihen, mitä asioita paikallisliikenteen bussilla matkustamiseen liittyy - esimerkiksi miten bussiin mennään ja miten siitä poistutaan, tai miten bussikortti ladataan.

Sari Hokkanen

Videon pääsee katsomaan Ekhvan videokanavalta, johon on linkki tässä alla:

https://qcnl.tv/p/jbiz33DzfjpJqkvB3sPjuQ

Videon suunnittelussa on ollut mukana Ekhvan vammaispalveluiden tuetun asumisen asukkaita. Suunnittelutyöpajoja on pidetty osana Uusia polkuja -kehittämisprojektia. Projektin tavoitteena on parantaa palvelujen saavutettavuutta ja lisätä asukkaiden osallisuutta arjessa ja yhteiskunnassa.

Uusia polkuja projektia toteutetaan 1.3.2025–28.2.2027, ja sitä rahoittaa Euroopan unioni yhdessä Kaakkois-Suomen elinvoimakeskuksen kanssa. Päätoteuttajana toimii Kymenlaakson hyvinvointialue, Etelä-Karjalan hyvinvointialue ja Kehitysvammaliitto ovat osatoteuttajia.

Lisätietoja:

Sari Hokkanen, projektipäällikkö, puh. 040 683 8962, sari.hokkanen@ekhva.fi

Minka Gröhn, projektityöntekijä, p. 040 162 7811, minka.grohn@ekhva.fi

Linkki 8.5.2025 uutiseen: Uusi toimintamalli helpottamaan vammaisten lasten ja perheiden arkea Etelä-Karjalassa - Etelä-Karjalan hyvinvointialue